Diari Oficial de la Generalitat Valenciana


Sumari del DOGV 3091, del 02-10-1997 (1997/10045)

RESOLUCIÓ de 2 de setembre de 1997, de la Direcció General de Treball, per la qual es disposa el registre y la publicació dels acords sobre els sous definitius per a 1997 del Conveni Col·lectiu per a empleats de notaris del territori del Col·legi Notarial de València.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   CONVENIS I ACTES - CONVENIS COL·LECTIUS

Número del document
:   1997/10251


Data del document
:   02-09-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

3259 RESOLUCIÓ de 2 de setembre de 1997, de la Direcció General de Treball, per la qual es disposa el registre y la publicació dels acords sobre els sous definitius per a 1997 del Conveni Col·lectiu per a empleats de notaris del territori del Col·legi Notarial de València. [97/X10493]
  
Vist el contingut de l'acta de la Comissió Negociadora del Conveni Col·lectiu per a empleats de notaris del territori del Col·legi Notarial de València, presentada a la Direcció General de Treball el dia 11 d'agost de 1997, signada en data 24 de juliol de 1997, d'una part, per la representació de l'Associació Professional de Notaris de l'Il·lustre Col·legi de València, i de l'altra, pels representants de l'Associació Professional Lliure d'Empleats de Notaries de la Comunitat Valenciana (APLEN), sobre sous definitius per a l'any 1997, i de conformitat amb allò que disposen l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball, d'acord amb les competències que té transferides segons el Reial Decret 4.105/1982, de 29 de desembre, resol
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i dipòsit de l'acord.
  
Segon
  
Disposar-ne la publicació en el Diari Oficial de la Generalitat Valenciana.
  
València, 2 de setembre de 1997.- El director general de Treball: José Luis Colvée Millet
  
Acta de la comissió negociadora del conveni col·lectiu per a empleats de notaris del territori del Col·legi Notarial de València.
  
A València, el vint-i-quatre de juliol de mil nou-cents noranta-set.
  
Sent les vint hores d'avui, a la seu de l'Il·lustre Col·legi Notarial de València, es reuneix la Comissió Negociadora del Conveni col·lectiu de treball per als empleats de notaris del territori de l'Il·lustre Col·legi Notarial de València, constituït a saber:
  
En representació de l'Associació Professional de Notaris de l'Il·lustre Col·legi de València:
  
President: Sr. Enrique Robles Perea, notari de València.
  
Sr. Luis Pichó Romaní, notari de Picassent (València).
  
Sr. Fernando Pascual de Miguel, notari d'Almassora (Castelló).
  
En representació de l'Associació Professional Lliure d'Empleats de Notaries de la Comunitat Valenciana (APLEN) València:
  
President: Sr. Ernesto Máñez Fort, oficial 1ª de notaries de València.
  
I per part dels vocals-empleats:
  
Sr. Eduardo Genovés Candel, oficial 1ª de notaries de València.
  
Sr. Antonio Santamaria Creo, oficial 2ª de notaries de València.
  
Actuen com a portaveus de les respectives representacions els senyors Robles i Máñez, presideix la reunió el Sr. Enrique Robles Perea i actua de secretari el Sr. Ernesto Máñez Fort.
  
Tot donant a aquest acte el caràcter de junta decisòria, que accepten per unanimitat, s'exposa a continuació allò que s'ha tractat en diverses converses, i com a conseqüència, es prenen, per unanimitat, els següents
  
ACORDS
  
Sous definitius per a l'any 1997
  
A proposta de la representació notarial que ha sigut acceptada pels representants dels empleats s'acorda incrementar els sous definitius de l'any 1997 en 2'0 punts, qualsevol que siga l'IPC d'aquest mateix any.
  
Les quantitats que resulten s'incrementaran per arrodoniment fins la fracció immediata de 100 pessetes, i es fixen com a sous definitius per a tot l'any 1997 els següents:
  
 Grup 1r Grup 2n Grup 3r
  
Oficial 1a 177.217 965.086 400.348
  
Oficial 2a 524.378 480.280 158.727
  
Auxiliar 715.069 242.585 955.391
  
Copista 002.831 93.100 89.200
  
Subaltern 84.400 84.400 84.400
  
A les quantitats indicades s'afegirà el complement d'antiguitat que corresponga en cada cas.
  
Els endarreriments corresponents a l'any 1997 hauran de pagar-se amb efectes de l'1 de gener d'enguany i es realitzaran de forma immediata, una vegada s'haja comunicat aquest acord.
  
Els salaris establits tenen la consideració de mínims, per la qual cosa els pactes o convenis acordats entre els notaris i els seus empleats que impliquen condicions més beneficioses per a aquests, subsistiran per a qui ja els gaudisca. De la mateixa manera, els increments establits en la taula salarial fixada seran absorbits per qualsevol forma de retribució que ja perceberen els empleats.
  
Els acords precedents seran comunicats per la Comissió de Vigilància, amb caràcter immediat a tots els notaris i empleats del territori, per les respectives associacions professionals.
  
I perquè conste, una vegada llegida per tots es redacta i s'aprova per part dels reunits aquesta acta que s'estén en quatre exemplars a un únic efecte, i s'acorda la tramesa als afiliats dels col·lectius representats. I es faculta els presidents de les associacions signants amb caràcter indistint i solidari perquè efectuen tots els tràmits precisos davant els organismes competents, fins i tot davant la Direcció General de Treball, Conselleria de Treball de la Generalitat Valenciana i qualsevol altre centre oficial, per a la publicació en el Diari Oficial de la Generalitat Valenciana i el registre en l'organisme competent.
  
I com a prova de conformitat, signen tots els reunits aquesta acta, i s'alça la sessió a les vint-i-una hores del mateix dia.
  
Per la representació Per la representació
  
notarial dels empleats
  
Enrique Robles Perea Ernesto Máñez Fort
  
Luis Pichó Romaní Eduardo Genovés Candel